Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για τον καθορισμό των διορθωτικών συντελεστών που εφαρμόζονται από 1ης Ιανουαρίου 1999 στις αποδοχές των υπαλλήλων των Ευρωπαϊκών Κοινοτήτων που υπηρετούν στις τρίτες χώρες (υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

I. Με τον κανονισμό αριθ. 3019/87 της 5ης Οκτωβρίου 1987 τροποποιήθηκε ο κανονισμός υπηρεσιακής καταστάσεως και προστέθηκε ένα παράρτημα Χ, το οποίο περιλαμβάνει ιδιαίτερες ρυθμίσεις και παρεκκλίσεις που ισχύουν για τους υπαλλήλους των Ευρωπαϊκών Κοινοτήτων, οι οποίοι υπηρετούν σε τρίτες χώρες. Συγκεκριμένα, θεσπίστηκε ειδικό σύστημα μισθοδοσίας και τα άρθρα 11, 12 και 13 του νέου παραρτήματος αφορούν τις αποδοχές των υπαλλήλων που υπηρετούν σε αυτές ακριβώς τις χώρες. Σύμφωνα με αυτό το σύστημα, οι αποδοχές καταβάλλονται σε βελγικά φράγκα στο Βέλγιο, είναι όμως επίσης δυνατόν να καταβληθούν, στο σύνολό τους ή εν μέρει, στο νόμισμα της χώρας υπηρεσίας.

Στην τελευταία αυτή περίπτωση εφαρμόζεται διορθωτικός συντελεστής επί του τμήματος των αποδοχών που καταβάλλεται στο τοπικό νόμισμα. Σύμφωνα με το άρθρο 13 του εν λόγω παραρτήματος, το Συμβούλιο της Ευρωπαϊκής Ένωσης καλείται να καθορίζει ανά εξάμηνο τους διορθωτικούς συντελεστές που ισχύουν ως προς τις τρίτες χώρες.

Η παρούσα πρόταση αφορά τον καθορισμό των διορθωτικών συντελεστών που ισχύουν ως προς τις τρίτες χώρες, με ισχύ από 1ης Ιανουαρίου 1999. Οι δημοσιονομικές επιπτώσεις είναι ουσιαστικά αμελητέες σε σχέση με το ύψος του γενικού προϋπολογισμού λειτουργίας των αντιπροσωπιών.

ΙΙ. Με τον κανονισμό (ΕΟΚ, Ευρατόμ, ΕΚΑΧ) αριθ. 2175/88 της 18ης Ιουλίου 1988, το Συμβούλιο της Ευρωπαϊκής Ένωσης θέσπισε τους πρώτους διορθωτικούς συντελεστές που ίσχυσαν από τις 10 Οκτωβρίου 1987. Αυτοί οι διορθωτικοί συντελεστές αναπροσαρμόζονται έκτοτε κάθε εξάμηνο από το Συμβούλιο της Ευρωπαϊκής Ένωσης και, την τελευταία φορά, με τον κανονισμό αριθ. 342/99 της 15ης Φεβρουαρίου 1999, με ημερομηνία ενάρξεως ισχύος την 1η Ιουλίου 1998.

Το σύστημα αποδοχών εκτός Κοινότητας βασίζεται στην αρχή της ισοδυναμίας της αγοραστικής δύναμης μεταξύ των αποδοχών που καταβάλλονται σε τοπικό νόμισμα στους υπαλλήλους που υπηρετούν στις αντιπροσωπίες σε σχέση με τις Βρυξέλλες.

Η εφαρμογή αυτής της αρχής βασίζεται στον υπολογισμό των οικονομικών ισοτιμιών που πραγματοποιεί η Στατιστική Υπηρεσία των Ευρωπαϊκών Κοινοτήτων (Σ.Υ.Ε.Κ.). Ο διορθωτικός συντελεστής είναι ο συντελεστής που προκύπτει από τη διαίρεση της αξίας της οικονομικής ισοτιμίας δια της συναλλαγματικής ισοτιμίας. Το κύριο έργο για τον καθορισμό των διορθωτικών συντελεστών συνίσταται επομένως στον υπολογισμό των οικονομικών ισοτιμιών μεταξύ των διαφόρων τόπων εργασίας και των Βρυξελλών.

Οι συναλλαγματικές ισοτιμίες που χρησιμοποιήθηκαν είναι αυτές του Ιανουαρίου 1999.

Στον πίνακα Α παρατίθενται διαδοχικά για κάθε τόπο υπηρεσίας η οικονομική ισοτιμία που εφαρμόστηκε τον Ιανουάριο του 1999, όπως αυτή έχει υπολογιστεί από την Στατιστική Υπηρεσία των Ευρωπαϊκών Κοινοτήτων (Σ.Υ.Ε.Κ.), η επιλεγείσα συναλλαγματική ισοτιμία και ο διορθωτικός συντελεστής που προκύπτει, με ισχύ από 1ης Ιανουαρίου 1999.

Στον πίνακα Β παρατίθεται, για κάθε τόπο διορισμού, η ποσοστιαία εξέλιξη των αριθμητικών στοιχείων που αναγράφονται στον πίνακα Α σε σχέση με το προηγούμενο εξάμηνο.

ΠΑΡΑΡΤΗΜΑ

TTTABLE

TTTABLE

ΠΑΡΑΡΤΗΜΑ

TTTABLE

TTTABLE

Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για τον καθορισμό των διορθωτικών συντελεστών που εφαρμόζονται από 1ης Ιανουαρίου 1999 στις αποδοχές των υπαλλήλων των Ευρωπαϊκών Κοινοτήτων που υπηρετούν στις τρίτες χώρες

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής καταστάσεως των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό αυτών των Κοινοτήτων, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 [1] και τροποποιήθηκαν την τελευταία φορά με τον κανονισμό (ΕΚ, Ευρατόμ, ΕΚΑΧ) αριθ. 2762/98 [2] και ιδίως το άρθρο 13 πρώτο εδάφιο του παραρτήματος Χ,

[1] ΕΕ L 56 της 04.03.1968, σ. 1.

[2] ΕΕ L 346 της 22.12.1998, σ. 1.

την πρόταση της Επιτροπής,

Εκτιμώντας:

(1) ότι πρέπει να ληφθεί υπόψη η μεταβολή του κόστους ζωής στις χώρες εκτός της Κοινότητας και να καθοριστούν ανάλογα, με ισχύ από 1ης Ιανουαρίου 1999, οι διορθωτικοί συντελεστές που εφαρμόζονται στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που υπηρετούν στις τρίτες χώρες*

(2) ότι, σύμφωνα με το παράρτημα Χ του κανονισμού υπηρεσιακής καταστάσεως το Συμβούλιο καθορίζει ανά εξάμηνο τους διορθωτικούς συντελεστές και ότι θα πρέπει, κατά συνέπεια, να καθορίσει νέους διορθωτικούς συντελεστές για τα προσεχή εξάμηνα*

(3) ότι οι διορθωτικοί συντελεστές που αφορούν την περίοδο η οποία αρχίζει από 1ης Ιανουαρίου 1999 και αποτέλεσαν αντικείμενο πληρωμής με βάση προηγούμενο κανονισμό, θα μπορούσαν να οδηγήσουν σε αναδρομικές αναπροσαρμογές των αποδοχών (θετικές ή αρνητικές)*

(4) ότι πρέπει να προβλεφθεί αναδρομική καταβολή σε περίπτωση αύξησης που οφείλεται στην εφαρμογή των εν λόγω διορθωτικών συντελεστών*

(5) ότι πρέπει να προβλεφθεί ανάκτηση των αχρεωστήτως καταβληθέντων σε περίπτωση μείωσης που οφείλεται στην εφαρμογή των εν λόγω διορθωτικών συντελεστών για την περίοδο μεταξύ 1ης Ιανουαρίου 1999 και της ημερομηνίας της απόφασης του Συμβουλίου που καθορίζει τους διορθωτικούς συντελεστές την 1η Ιανουαρίου 1999*

(6) ότι για να υπάρξει, ωστόσο, αναλογία σε σχέση με τους διορθωτικούς συντελεστές που εφαρμόζονται στο εσωτερικό της Κοινότητας στις αποδοχές και τις συντάξεις των υπαλλήλων και του λοιπού προσωπικού των Ευρωπαϊκών Κοινοτήτων, θα πρέπει να προβλεφθεί ότι ενδεχόμενη ανάκτηση δεν μπορεί να αφορά παρά μόνο την περίοδο των έξι μηνών, κατ'ανώτατο όριο πριν από την απόφαση καθορισμού και ότι οι επιπτώσεις τους μπορούν να κλιμακωθούν σε μία μέγιστη περίοδο 12 μηνών από την ημερομηνία της απόφασης αυτής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

Από 1ης Ιανουαρίου 1999, οι διορθωτικοί συντελεστές που εφαρμόζονται στις αποδοχές που καταβάλλονται στο νόμισμα της χώρας υπηρεσίας καθορίζονται σύμφωνα με το παράρτημα.

Οι συναλλαγματικές ισοτιμίες που χρησιμοποιούνται για τον υπολογισμό των αποδοχών αυτών είναι οι ισοτιμίες που χρησιμοποιούνται για την εκτέλεση του γενικού προϋπολογισμού των Ευρωπαϊκών Κοινοτήτων κατά τον μήνα που προηγείται της ημερομηνίας που αναφέρεται στο πρώτο εδάφιο.

’ρθρο 2

Σύμφωνα με το άρθρο 13 πρώτο εδάφιο του παραρτήματος Χ του κανονισμού υπηρεσιακής κατάστασης, το Συμβούλιο καθορίζει ανά εξάμηνο τους διορθωτικούς συντελεστές. Θα καθορίσει κατά συνέπεια νέους διορθωτικούς συντελεστές με ισχύ από 1ης Ιουλίου 1999.

Τα όργανα θα προβούν σε αναδρομικές πληρωμές σε περίπτωση αύξησης των αποδοχών λόγω της εφαρμογής των διορθωτικών συντελεστών.

Για την περίοδο μεταξύ 1ης Ιανουαρίου 1999 και της ημερομηνίας της απόφασης του Συμβουλίου που καθορίζει τους διορθωτικούς συντελεστές που εφαρμόζονται από 1ης Ιανουαρίου 1999, τα όργανα θα προβούν σε αναδρομικές αρνητικές αναπροσαρμογές των αποδοχών σε περίπτωση μείωσης που οφείλεται στην εφαρμογή των διορθωτικών συντελεστών.

Οι εν λόγω αναδρομικές αναπροσαρμογές που συνεπάγονται ανάκτηση των αχρεωστήτως καταβληθέντων δεν θα μπορούν, ωστόσο, να αφορούν παρά μόνο την περίοδο των έξι μηνών κατ?ανώτατο όριο πριν από την απόφαση καθορισμού, και η ανάκτηση αυτή μπορεί να κλιμακωθεί σε μία μεγίστη περίοδο δώδεκα μηνών από την ημερομηνία της απόφασης αυτής.

’ρθρο 3

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

TTTABLE

TTTABLE

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΕΝΕΡΓΕΙΑΣ

Πρόταση κανονισμού (ΕΚ) του Συμβουλίου για τον καθορισμό των διορθωτικών συντελεστών που εφαρμόζονται από την 1η Ιανουαρίου 1999 στις αποδοχές των υπαλλήλων των Ευρωπαϊκών Κοινοτήτων που υπηρετούν σε τρίτες χώρες

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

Α 6000

3. ΝΟΜΙΚΗ ΒΑΣΗ

’ρθρα 12 και 13 του παραρτήματος Χ του κανονισμού υπηρεσιακής καταστάσεως

4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

4.1 Προσωρινό ποσό πραγματικών δαπανών 78.027.000 EUR για το 1999 (6.502.250 EUR μηνιαίως) (1)

4.2 Εκτίμηση των επιπτώσεων των διορθωτικών συντελεστών του Ιανουαρίου 1999 - 9.886 EUR (2)

4.3 Εκτιμώμενη εξαμηνιαία δαπάνη [(2) x 6] - 59.316 EUR

4.4 Επιπτώσεις σε σχέση με το προσωρινό ποσό πραγματικών δαπανών [(2) : (1)] -0,15203%

Στις ανωτέρω δημοσιονομικές επιπτώσεις δεν περιλαμβάνονται αυτές που προκύπτουν από τους ενδιάμεσους διορθωτικούς συντελεστές, οι οποίοι ορίζονται κάθε μήνα από την Ευρωπαϊκή Επιτροπή.